[
  {
    "title": "ၾွမ်ႇဝႂ်ယိုၼ်ႈႁပ်ႉသူး",
    "content": "ၶၵ်ႉတွၼ်ႈ ၵၢၼ်တၢင်ႇဝႂ် ယိုၼ်ႈႁပ်ႉသူး ၸဝ်ႈၼၢင်း သုၸၼ်ႇတီႇ\n\nတွၼ်ႈတႃႇတေတၢင်ႇဝႂ်ယိုၼ်ႈတွၼ်ႈတႃႇႁပ်ႉသူးၼၼ်ႉ တေလႆႈမီး -\n\nၽူႈၵပ်ႉထႅမ် သူင်ႇဝႂ်ယိုၼ်ႈႁပ်ႉသူး (ၽူႈၶဝ်ႈၶႄႉၶႅင်ႇႁပ်ႉသူး တေဢမ်ႇလႆႈ တၢင်ႇၸဝ်ႈၵဝ်ႇမႃးႁပ်ႉသူး ႁင်းၵူၺ်း) တေလႆႈမီးလိၵ်ႈၵမ်ႉထႅမ် 2 ဢၼ်။ တေလႆႈၼႄ လွင်ႈတၢင်း လႄႈ ၵွပ်ႈသင်ၵူၼ်းၵေႃႉဢၼ် ၵမ်ႉထႅမ် ၵိုင်ႇထိူၵ်ႈလႆႈႁပ်ႉသူး လႄႈ ၶၢဝ်းတၢင်းဢၼ်လႆႈ ႁူႉၸၵ်းၵၼ် လႄႈ ၵၢၼ်ငၢၼ်း ဢၼ်ၶဝ်လႆႈႁဵတ်းသၢင်ႈ တႃႇၵူၼ်းတင်းၼမ် လႄႈ ၽွၼ်းလီမီးသင်လၢႆလၢႆ။\n\nတၢဝ်ႊလူတ်ႊ ၾွမ်ႇဝႂ်တၢင်ႇယိုၼ်ႈ\n\nတၢဝ်ႊလူတ်ႊ ၾွမ်ႇဝႂ်တၢင်ႇယိုၼ်ႈ PDF သေ တႅမ်ႈသႂ်ႇပၼ် ၶေႃႈမုၼ်းယဝ်ႉ ၶႅၼ်းတေႃႈသူင်ႇမႃးတီႈ ဢီးမေးလ် saothusandiaward@gmail.com ။\n\nၾွမ်ႇဝႂ်တၢင်ႇယိုၼ်ႈ\n\nDOWNLOAD\n\nၾွမ်ႇလိၵ်ႈၵမ်ႉထႅမ်\n\nDOWNLOAD\n\n* ယွၼ့်ပိူဝ်ႈငဝ်းလၢႆးလွင်ႈႁူမ်ႇလူမ်ႈၵူႈလွင်ႈလွင်ႈလႄႈ ​​​​တေဢမ်ႇမီးၵၢၼ်ပိုၼ်ၽႄႈၶေႃႈမုၼ်းၽူႈတၢင်ႇယိုၼ်ႈ ဢမ်ႇၼၼ် ​​ၶေႃႈမုၼ်းၽူႈလႆႈႁပ့်သူးပီၼႆႉ သင်ဢမ်ႇလႆႈၶႂၢင်ႉ တီႈၶဝ်ၸဝ်ႈဢွၼ်တၢင်း"
  },
  {
    "title": "ၸဝ်ႈၶူးမိၼ်ႇတၵ ၽူႈလႆႈႁပ်ႉသူး “ၸဝ်ႈၼၢင်းသုၸၼ်ႇတီႇ 2019”",
    "content": "ၸဝ်ႈၶူးမိၼ်ႇတၵၼႆႉ ပဵၼ်ၸဝ်ႈၼင်ႈၵျွင်းဝတ်ႉလူင်မု ၸႄႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇသေ ယဝ်ႉၵၢၼ် ႁဵၼ်းမႃးတီႈ ၸိုင်ႈမိူင်းသီႇရိလင်ႇၵႃႇပႃးၼိုင်ႈ။\nပိုၼ်ႉတီႈဢၼ်မၼ်းၸဝ်ႈပၵ်းထင်ၼၼ်ႉ ပဵၼ်ပိုၼ်ႉတီႈဢၼ်တူၵ်းၵိၼ်းယၢပ်ႇၽိုတ်ႇ ယွၼ်ႉပၢင်တိုၵ်း သိုၵ်းသိူဝ်ၼႂ်းမိူင်းလႄႈ လွင်ႈလႆႈၶၢမ်ႇႁေႈလိုပ်ႈတဵၵ်းၶၢႆႉၸိူဝ်းၼၼ်ႉ။\nတူင်ႇဝူင်းၵူၼ်းဢၼ်တီႈမၼ်းၸဝ်ႈယူႇသဝ်းၼၼ်ႉ ၵမ်ႉပႃႈၼမ်လႆႈၸႂ်ယႂ်ႇ ႁဵတ်းၵိၼ်ၵၢၼ်ၽုၵ်ႇသွမ်ႈ လႄႈ မၢင်ပွၵ်ႈမၢင်လႂ် လႆႈႁၼ်လုၵ်ႈဢွၼ်ႇၼႂ်းပိုၼ်ႉတီႈၼၼ်ႉ ၵႂႃႇႁဵတ်းၵၢၼ်ၸွႆႈပၼ်ဢူႈမႄႈလႄႈပူႇၼၢႆးၶဝ် ၼင်ႇႁိုဝ်ပေႃးတေယူႇလွတ်ႈလႆႈလႄႈ တွၼ်ႈတႃႇတေပူၵ်းပွင်ၽဝၵၢၼ်ၵိၼ်ယူႇလုၵ်ႈဢွၼ်ႇ ၼႂ်းၶၢဝ်း တၢင်းမိူဝ်းၼႃႈ ၼၼ်ႉ ပဵၼ်လွင်ႈယၢပ်ႇၽိုတ်ႇၵိၼ်းၸႂ်တႄႉတႄႉ။\nၸဝ်ႈၶူးမိၼ်ႇတၵၼႆႉ လႆႈၵေႃႇတင်ႈႁူင်းႁဵၼ်းဝၢၼ်ႈလူင်မု တွၼ်ႈတႃႇတေၸွႆႈထႅမ် လွင်ႈတၢင်းလူဝ်ႇၵူၼ်းမိူင်း ၼႂ်းပိုၼ်ႉတီႈ၊ လႆႈၵမ်ႉထႅမ်ပူၵ်းပွင်ၵၢၼ်ႁဵၼ်း လႄႈ ႁႃငိုၼ်းၵွင်ၵၢင်ၸွႆႈပၼ် ၼင်ႇႁိုဝ်လုၵ်ႈဢွၼ်ႇ ပေႃးတေၸၢင်ႈၶဝ်ႈထိုင်ပၢႆးပၺႃႇလူၺ်ႈ ၸိူဝ်းၼၼ်ႉပႃး။ ၼွၵ်ႈလိူဝ်ၼၼ်ႉ မၼ်းၸဝ်ႈလႆႈႁပ်ႉလဵင်ႉလူ လုၵ်ႈဢွၼ်ႇမွၵ်ႈ 50 ၵေႃႉပၢႆ ၵူၺ်းသေဢမ်ႇၵႃး ၼင်ႇႁိုဝ်ပေႃးတေပူၵ်းပွင်ပၼ်ၽဝၸိူဝ်း ၶဝ်ၵႂႃႇမိူဝ်းၼႃႈ။\nမၼ်းၸဝ်ႈ ယင်းၸတ်းႁႅၼ်းပၼ်ၵၢၼ်သွၼ် ဢၼ်ၸွႆႈၵႄႈလိတ်ႈပၼ်ပၢႆးပၺႃႇၶွင်လုၵ်ႈဢွၼ်ႇ ဢၼ်ပႆႇ တဵမ်ထူၼ်ႈၼႂ်းပိုၼ်ႉတီႈ ၸိူင်ႉၼင်ႇ − ၽႃႇသႃႇၵႂၢမ်းလၢတ်ႈလိၵ်ႈတႆး၊ လွင်ႈၾိင်ႈငႄႈ၊ လိၵ်ႈဢင်းၵိတ်း လႄႈ လိၵ်ႈၶႄႇ ၵူၺ်းသေဢမ်ႇၵႃး ၸွႆႈထိင်းသိမ်းႁၵ်ႉသႃၾိင်ႈငႄႈလိၵ်ႈလႆၢးၸဝ်ႈၵဝ်ႇ လႄႈ ၸွႆႈပိုတ်ႇၽၵ်းတူဢၼႃႇၵၢတ်ႈပၼ်လုၵ်ႈဢွၼ်ႇၼႂ်းတူင်ႇဝဵင်းတၢင်ႉယၢၼ်း ၼပ်ႉႁူဝ်ပၢၵ်ႇယူႇယဝ်ႉ။"
  },
  {
    "title": "ၵပ်းသိုပ်ႇ",
    "content": "ၵပ်းသိုပ်ႇ\n\nဢီးမေးလၲ (email) saothusandiaward@gmail.com\n\n"
  },
  {
    "title": "လွင်ႈသူးၸဝ်ႈၼၢင်းသုၸၼ်ႇတီႇ",
    "content": "လွင်ႈသူးၸဝ်ႈၼၢင်းသုၸၼ်ႇတီႇ\n\nပိုၼ်းလင် သူးၸဝ်ႈၼၢင်းသုၸၼ်ႇတီႇ\n\nသူးၸဝ်ႈၼၢင်းသုၸၼ်ႇတီႇ (Sao Thusandi Leadership Award) ပဵၼ်သူးဢၼ်ၸဝ်ႈ ဢိင်းငႄး သႃးၵျိၼ်း (Inge Sargent) ႁွင်ႉၸဝ်ႈၼၢင်းသုၸၼ်ႇတီႇ ၵေႃႉဢၼ်ယၢမ်ႈပဵၼ် မႁႃႇတေႇဝီႇ မိူင်းသီႇပေႃႉ ၶွတ်ႇၽွတ်ႈမႃး မိူဝ်ႈပီ 2008။ သူးၸဝ်ႈၼၢင်း သုၸၼ်ႇတီႇ မီးယိူင်းဢၢၼ်းမွပ်ႈယိုၼ်ႈဢဝ် ၵုင်ႇမုၼ်ၵူၼ်းၼုမ်ႇၼႂ်း ၸိုင်ႈတႆး ၸိူဝ်းတူင်ႉၼိုင်ႁဵတ်းသၢင်ႈၵၢၼ်ငၢၼ်း တွၼ်ႈတႃႇ ၵၢၼ်ပူၵ်းပွင် မိူင်းတႆးႁႂ်ႈၶိုၼ်ႈယႂ်ႇ ႁႂ်ႈမီးလွင်ႈငမ်းယဵၼ် လွင်ႈထၢင်ႇႁၢင်ႈလွတ်ႈလႅဝ်းလႄႈ တီႇမူဝ်ႇၶရေႇသီႇ လႄႈ ၵူၼ်းၼုမ်ႇ ၸိူဝ်းတူင်ႉၼိုင်တႃႇႁၵ်ႉသႃ ၾိင်ႈထုင်းၸိူဝ်ႉၶိူဝ်းၸဝ်ႈၵဝ်ႇ ၼၼ်ႉယဝ်ႉ။\n\nထိုင်ယၢမ်းလဵဝ် မီးၵူၼ်းၼုမ်ႇဢၼ်လႆႈႁပ်ႉသူး ၸဝ်ႈၼၢင်း သုၸၼ်ႇတီႈ ႁူမ်ႈ 15 ၵေႃႉ။ ၽူႈထုၵ်ႇလိူၵ်ႈ တွၼ်ႈတႃႇ လႆႈႁပ်ႉသူးၼၼ်ႉ တေလႆႈႁပ်ႉငိုၼ်းသူး 4,000 တေႃႇလႃႇ (USD)။\n\nၸဝ်ႈၼၢင်းသုၸၼ်ႇတီႇ လႆႈသဵင်ႈၵၢမ်ႇသုတ်းမုၼ် ၽွင်း ဢႃႇယုမၼ်းၸဝ်ႈၸမ်ၶွပ်ႈၶူပ်ႇ 91 ပီ မိူဝ်ႈၼႂ်းလိူၼ် ၾႅပ်ႇပဝႃႇရီႇ 2023 ၼႆသေတႃႉၵေႃႈ ယွၼ်ႉပိူဝ်ႈၼႂ်းမၢၵ်ႇႁူဝ်ၸႂ်မၼ်းၸဝ်ႈမႄႈ တိုၼ်းမီးၼမ်ႉၸႂ် ၶႂ်ႈယုၵ်ႉယွင်ႈၵမ်ႉထႅမ် ၵူၼ်းမိူင်းတႆး ၸိူဝ်းတိုၵ်ႉၶတ်းၸႂ်ႁဵတ်းသၢင်ႈတွၼ်ႈတႃႇဝၢၼ်ႈမိူင်း ပေႃးမီးလွင်ႈငမ်းယဵၼ် မီးတီႇမူဝ်ႇၶရေႇသီႇ လႄႈလွင်ႈၶိုၼ်ႈယႂ်ႇမႂ်ႇသုင်ယူႇတႃႇသေႇၼႆၼၼ်ႉ ၵေႃႉဢၼ်ပဵၼ်လုၵ်ႈလၢင်းလႄႈပီႈၼွင်ႉၸိူဝ်ႉၶိူဝ်း ၸိူဝ်းၵိုတ်းဝႆႉပႃႈလင် ၸင်ႇလႆႈမီးလွင်ႈ ယိုၼ်ႈမွပ်ႈမၼ် “သူးၸဝ်ႈၼၢင်းသုၸၼ်ႇတီႇ” Sao Thusandi Leadership Award သိုပ်ႇၵႂႃႇၵူႈပီပီၸွမ်းၼင်ႇၵၢင်ၸႂ်လႄႈလွင်ႈမုင်းမွင်းၸဝ်ႈၼၢင်းသုၸၼ်ႇတီႇ ဢၼ်မီးၼိူဝ်ၵူၼ်းမိူင်းတႆးတင်းသဵင်ႈယူႇယဝ်ႉ။\n\nလွင်ႈယိူင်းဢၢၼ်း သူးၸဝ်ႈၼၢင်း သုၸၼ်ႇတီႇ\n\nယိူင်းဢၢၼ်း သူးၸဝ်ႈၼၢင်းသုၸၼ်ႇတီႇ တွၼ်ႈတႃႇ ယုၵ်ႉယွင်ႈဢဝ် ၵုင်ႇမုၼ် “ၵူၼ်းၼုမ်ႇၼႂ်းၸိုင်ႈတႆး ၸိူဝ်း မီးလွင်ႈၶတ်းၸႂ် ဢဝ်ပုၼ်ႈၽွၼ်းဢွၼ်ႁူဝ် တူင်ႉၼိုင်ႁဵတ်းသၢင်ႈ တွၼ်ႈတႃႇလွင်ႈၶိုၼ်ႈယႂ်ႇ ငမ်းယဵၼ် ၼႂ်းတူင်ႇဝူင်းၵူၼ်း ႁၵ်ႉသႃထိင်းသိမ်းၾိင်ႈငႄႈ လႄႈ ၸိူဝ်ႉၸၢတ်ႈၸဝ်ႈၵဝ်ႇ” လႄႈ ၼင်ႇႁိုဝ်တေပဵၼ် ႁႅင်းတွၼ်ႈတႃႇ ၵူၼ်းၼုမ်ႇ ၸိူဝ်းတိုၵ်ႉၶတ်းၸႂ်တႃႇ ၵူၼ်းတင်းၼမ် ၼၼ်ႉယဝ်ႉ။\n\nၼမ်ႉၵတ်ႉတွၼ်ႈတႃႇထတ်းလိူၵ်ႈ ၽူႈလႆႈႁပ်ႉ သူးၸဝ်ႈၼၢင်းသုၸၼ်ႇတီႇ\n\nၽူႈတေထုၵ်ႇထတ်းလိူၵ်ႈလႆႈႁပ်ႉ သူးၸဝ်ႈၼၢင်း သုၸၼ်ႇတီႇၼၼ်ႉ  -\n\nတေလႆႈပဵၼ် ၵူၼ်းၵေႃႉဢၼ် ၼႄၼမ်ႉၵတ်ႉ လႄႈလွင်ႈဢွၼ်ႁူဝ် ႁဵတ်းသၢင်ႈၵၢၼ်ငၢၼ်း တွၼ်ႈတႃႇၵူၼ်းတင်းၼမ်။ ၸိူဝ်းၶဝ်တေလႆႈၼႄ လွင်ႈၶဝ်မေႃႁူမ်ႈႁဵတ်းၵၢၼ် တင်းၵူၼ်းတင်းၼမ် တွၼ်ႈတႃႇ ၵၢၼ်ပူၵ်းပွင် လႄႈ လွင်ႈၶိုၼ်ႈယႂ်ႇ တႃႇတူင်ႇဝူင်းၵူၼ်း။ ၸိူဝ်းၶဝ်တေမီးယႃႇယု ဢမ်ႇပူၼ်ႉ 35 ပီ (ၼပ်ႉဝၼ်းထီႉ 31 လိူၼ် တီႇသိမ်ႇပိူဝ်ႇ  လႄႈ မိူဝ်ႈတၢင်ႇဝႂ်တႃႇၶဝ်ႈႁပ်ႉသူး)။ တေလႆႈပဵၼ် ၵေႃႉဢၼ် ဢမ်ႇယၢမ်ႈလႆႈႁပ်ႉ သူးၸဝ်ႈၼၢင်းသုၸၼ်ႇတီႇ။ တေလႆႈပဵၼ်ၵူၼ်းၼုမ်ႇ ၵေႃႉဢၼ် ၵိူတ်ႇမိူင်းတႆး လႄႈ မီးၼမ်ႉၸႂ်ၶႂ်ႈၶိုၼ်းမိူဝ်း ယူႇသဝ်း လႄႈ ပူၵ်းပွင်မိူင်းတႆး။\n\nၶၵ်ႉတွၼ်ႈ ၵၢၼ်တၢင်ႇဝႂ် ယိုၼ်ႈႁပ်ႉသူး ၸဝ်ႈၼၢင်း သုၸၼ်ႇတီႇ\n\nၽူႈၵပ်ႉထႅမ် သူင်ႇဝႂ်ယိုၼ်ႈႁပ်ႉသူး (ၽူႈၶဝ်ႈၶႄႉၶႅင်ႇႁပ်ႉသူး တေဢမ်ႇလႆႈ တၢင်ႇၸဝ်ႈၵဝ်ႇမႃးႁပ်ႉသူး ႁင်းၵူၺ်း) တေလႆႈမီးလိၵ်ႈၵမ်ႉထႅမ် 2 ဢၼ်။ တေလႆႈၼႄ လွင်ႈတၢင်း လႄႈ ၵွပ်ႈသင်ၵူၼ်းၵေႃႉဢၼ် ၵမ်ႉထႅမ် ၵိုင်ႇထိူၵ်ႈလႆႈႁပ်ႉသူး လႄႈ ၶၢဝ်းတၢင်းဢၼ်လႆႈ ႁူႉၸၵ်းၵၼ် လႄႈ ၵၢၼ်ငၢၼ်း ဢၼ်ၶဝ်လႆႈႁဵတ်းသၢင်ႈ တႃႇၵူၼ်းတင်းၼမ် လႄႈ ၽွၼ်းလီမီးသင်လၢႆလၢႆ။\n\n* ယွၼ့်ပိူဝ်ႈငဝ်းလၢႆးလွင်ႈႁူမ်ႇလူမ်ႈၵူႈလွင်ႈလွင်ႈလႄႈ ​​​​တေဢမ်ႇမီးၵၢၼ်ပိုၼ်ၽႄႈၶေႃႈမုၼ်းၽူႈတၢင်ႇယိုၼ်ႈ ဢမ်ႇၼၼ် ​​ၶေႃႈမုၼ်းၽူႈလႆႈႁပ့်သူးပီၼႆႉ သင်ဢမ်ႇလႆႈၶႂၢင်ႉတီႈၶဝ်ၸဝ်ႈဢွၼ်တၢင်း"
  },
  {
    "title": "ၼႃႈႁိူၼ်း",
    "content": "သူးၸဝ်ႈၼၢင်းသုၸၼ်ႇတီႇ 2023\n\nသိုပ်ႇလူ\n\nၽိုၼ်တၢင်ႇယိုၼ်ႈ\n\nပိုၼ်းလင် သူးၸဝ်ႈၼၢင်းသုၸၼ်ႇတီႇ\n\nသူးၸဝ်ႈၼၢင်းသုၸၼ်ႇတီႇ (Sao Thusandi Leadership Award) ပဵၼ်သူးဢၼ်ၸဝ်ႈ ဢိင်းငႄး သႃးၵျိၼ်း (Inge Sargent) ႁွင်ႉၸဝ်ႈၼၢင်းသုၸၼ်ႇတီႇ ၵေႃႉဢၼ်ယၢမ်ႈပဵၼ် မႁႃႇတေႇဝီႇ မိူင်းသီႇပေႃႉ ၶွတ်ႇၽွတ်ႈမႃး မိူဝ်ႈပီ 2008။ သူးၸဝ်ႈၼၢင်း သုၸၼ်ႇတီႇ မီးယိူင်းဢၢၼ်းမွပ်ႈယိုၼ်ႈဢဝ် ၵုင်ႇမုၼ်ၵူၼ်းၼုမ်ႇၼႂ်း ၸိုင်ႈတႆး ၸိူဝ်းတူင်ႉၼိုင်ႁဵတ်းသၢင်ႈၵၢၼ်ငၢၼ်း တွၼ်ႈတႃႇ ၵၢၼ်ပူၵ်းပွင် မိူင်းတႆးႁႂ်ႈၶိုၼ်ႈယႂ်ႇ ႁႂ်ႈမီးလွင်ႈငမ်းယဵၼ် လွင်ႈထၢင်ႇႁၢင်ႈလွတ်ႈလႅဝ်းလႄႈ တီႇမူဝ်ႇၶရေႇသီႇ လႄႈ ၵူၼ်းၼုမ်ႇ ၸိူဝ်းတူင်ႉၼိုင်တႃႇႁၵ်ႉသႃ ၾိင်ႈထုင်းၸိူဝ်ႉၶိူဝ်းၸဝ်ႈၵဝ်ႇ ၼၼ်ႉယဝ်ႉ။\n\nထိုင်ယၢမ်းလဵဝ် မီးၵူၼ်းၼုမ်ႇဢၼ်လႆႈႁပ်ႉသူး ၸဝ်ႈၼၢင်း သုၸၼ်ႇတီႈ ႁူမ်ႈ 15 ၵေႃႉ။ ၽူႈထုၵ်ႇလိူၵ်ႈ တွၼ်ႈတႃႇ လႆႈႁပ်ႉသူးၼၼ်ႉ တေလႆႈႁပ်ႉငိုၼ်းသူး 4,000 တေႃႇလႃႇ (USD)။\n\nၸဝ်ႈၼၢင်းသုၸၼ်ႇတီႇ လႆႈသဵင်ႈၵၢမ်ႇသုတ်းမုၼ် ၽွင်း ဢႃႇယုမၼ်းၸဝ်ႈၸမ်ၶွပ်ႈၶူပ်ႇ 91 ပီ မိူဝ်ႈၼႂ်းလိူၼ် ၾႅပ်ႇပဝႃႇရီႇ 2023 ၼႆသေတႃႉၵေႃႈ ယွၼ်ႉပိူဝ်ႈၼႂ်းမၢၵ်ႇႁူဝ်ၸႂ်မၼ်းၸဝ်ႈမႄႈ တိုၼ်းမီးၼမ်ႉၸႂ် ၶႂ်ႈယုၵ်ႉယွင်ႈၵမ်ႉထႅမ် ၵူၼ်းမိူင်းတႆး ၸိူဝ်းတိုၵ်ႉၶတ်းၸႂ်ႁဵတ်းသၢင်ႈတွၼ်ႈတႃႇဝၢၼ်ႈမိူင်း ပေႃးမီးလွင်ႈငမ်းယဵၼ် မီးတီႇမူဝ်ႇၶရေႇသီႇ လႄႈလွင်ႈၶိုၼ်ႈယႂ်ႇမႂ်ႇသုင်ယူႇတႃႇသေႇၼႆၼၼ်ႉ ၵေႃႉဢၼ်ပဵၼ်လုၵ်ႈလၢင်းလႄႈပီႈၼွင်ႉၸိူဝ်ႉၶိူဝ်း ၸိူဝ်းၵိုတ်းဝႆႉပႃႈလင် ၸင်ႇလႆႈမီးလွင်ႈ ယိုၼ်ႈမွပ်ႈမၼ် “သူးၸဝ်ႈၼၢင်းသုၸၼ်ႇတီႇ” Sao Thusandi Leadership Award သိုပ်ႇၵႂႃႇၵူႈပီပီၸွမ်းၼင်ႇၵၢင်ၸႂ်လႄႈလွင်ႈမုင်းမွင်းၸဝ်ႈၼၢင်းသုၸၼ်ႇတီႇ ဢၼ်မီးၼိူဝ်ၵူၼ်းမိူင်းတႆးတင်းသဵင်ႈယူႇယဝ်ႉ။\n\nမၢႆဝၼ်း\n\nတႄႇတၢင်ႇဝႂ်ယိုၼ်ႈႁပ်ႉသူး (3 November 2023)\n\nဝၼ်းလိုၼ်းသုတ်း တႃႇတၢင်ႇဝႂ်ယိုၼ်ႈႁပ်ႉသူး (30 November 2023)\n\nပိုၼ်ၽၢဝ်ႇ ၽူႈလႆႈႁပ်ႉသူး (ပၢႆလိူၼ် December 2023)\n\n* ယွၼ့်ပိူဝ်ႈငဝ်းလၢႆးလွင်ႈႁူမ်ႇလူမ်ႈၵူႈလွင်ႈလွင်ႈလႄႈ ​​​​တေဢမ်ႇမီးၵၢၼ်ပိုၼ်ၽႄႈၶေႃႈမုၼ်းၽူႈတၢင်ႇယိုၼ်ႈ ဢမ်ႇၼၼ် ​​ၶေႃႈမုၼ်းၽူႈလႆႈႁပ့်သူးပီၼႆႉ သင်ဢမ်ႇလႆႈၶႂၢင်ႉတီႈၶဝ်ၸဝ်ႈဢွၼ်တၢင်း\n\nသင်ႁူႉၸၵ်းၵူၼ်းၼုမ်ႇ ဢၼ်ၵိုင်ႇငၢမ်ႇၵၼ်တင်း သူးၸဝ်ႈၼၢင်း သုၸၼ်ႇတီႇၼႆ ၶႅၼ်းတေႃႈသူင်ႇ ၽိုၼ်တၢင်ႇယိုၼ်ႈသေၵမ်းၶႃႈ။\n\n*တေ ဢမ်ႇလႆႈ သူင်ႇၽိုၼ်တၢင်ႇယိုၼ်ႈ ပၼ်တူဝ်ၸဝ်ႈၵဝ်ႇ!\n\nၽိုၼ်တၢင်ႇယိုၼ်ႈ"
  }
]